А што ў стане палітычных апанентаў рэжыму, ці існуе разуменне таго, што Алімпіяду не выйграеш, калі не будзеш трэніравацца? Са здзіўленнем пераконваюся, што пераважная большасць з 215 апазіцыйных вылучэнцаў абрала лёгкі шлях і пайшла на рэгістрацыю праз вылучэнне ад палітычных партый. Паглядзіце, шэсць дэмакратычных партый (БНФ, АГП, БХД, “Справядлівы свет”, БСДП і “Зялёныя”) здолелі падаць на рэгістрацыю толькі 9 кандыдатаў з сабранай тысячай подпісаў. Натуральна, нельга забываць, што патрабаванні да подпісаў ад рэальна апазіцыйных кандыдатаў абсалютна іншыя, таму падаваць подпісы на рэгістрацыю маглі толькі тыя, хто іх рэальна сабраў.